หมวดโอภาส

หมวดโอภาส ยอดมือปราบ..คดีพิศวง  เป็นรายการโทรทัศน์ประเภทละครชุด หรือ ซีรีส์ (Series) ภาคต่อของ สายลับเดอะซีรีส์ กับ 24 คดีสุดห้ามใจ ผลิตโดยค่ายภาพยนตร์จีทีเอช และ จอกว้าง ฟิล์ม ออกอากาศทางสถานีโทรทัศน์โมเดิร์นไนน์ทีวี วันเสาร์-อาทิตย์ เวลา 20.40 น.–21.30 น. โดยเริ่มออกอากาศครั้งแรกวันเสาร์ที่ 11 มิถุนายน พ.ศ. 2554 ต่อมา ให้ทำภาคต่อ โดยเปลี่ยนชื่อเป็น หมวดโอภาส เดอะซีรีส์ ปี 2 ออกอากาศทางสถานีโทรทัศน์โมเดิร์นไนน์ทีวี ทุกวันอาทิตย์ เวลา 16.00 น.– 17.00 น. โดยเริ่มออกอากาศครั้งแรกวันอาทิตย์ที่ 8 กรกฎาคม พ.ศ. 2555

**ทีมงานผู้สร้าง**
 ที่ปรึกษาโครงการ 
** ศุทธิชัย บุนนาค
** เขมทัตต์ พลเดช
** ไพบูลย์ ดำรงชัยธรรม
** บุษบา ดาวเรือง
** วิสูตร พูลวรลักษณ์
** จินา โอสถศิลป์- อำนวยการผลิต 
** จิระ มะลิกุล 
** เช่นชนนี สุนทรศารทูล
** สุวิมน เตชะสุปินัน
** วรรณฤดี พงษ์สิทธิศักดิ์- ควบคุมการผลิต - บริษัท จอกว้าง ฟิล์ม จำกัด- สร้างสรรค์เรื่องโดย
** จิระ มะลิกุล
** วรรณฤดี พงษ์สิทธิศักดิ์- ออกแบบสร้างสรรค์โดย - สวัสดีทวีสุข- บทโทรทัศน์โดย - ทีมงานจีทีเอช- กำกับการแสดงโดย - ยงยุทธ ทองกองทุน

**เรื่องย่อ**
จับกุมชายเมาแล้วขับ , รวมแก๊งค์ป้าเล่นป๊อกเด้ง , ตะครุบคนวิ่งราว , ช่วยตามหายายหลงทาง คดีเหล่านี้ล้วนถูกคลี่คลายมาแล้วนับครั้งไม่ถ้วน แต่ถ้าคดีที่เกิดขึ้นไม่ใช่คดีธรรมดาอย่างที่เคยเป็น พยานอาจไม่ใช่คนที่มีลมหายใจ ที่เกิดเหตุอาจเคยเป็นแดนอาถรรพ์ของกลาง อาจเป็นสิ่งลี้ลับ หรือกระทั่งคนร้ายอาจเป็นสิ่งเหลือเชื่อที่พิสูจน์ไม่ได้! แล้วใครกัน? ที่จะมาคลี่คลายคดีพิศวงเหล่านั้น
ขอต้อนรับการกลับมาอีกครั้งของ หมวดโอภาส (เต๋อ-ฉันทวิชช์ ธนะเสวี) ตำรวจหนุ่มสุดซื่อแต่ไฟแรง แห่งหน่วยงานสอบสวนและสนับสนุนคดีพิเศษ (ASI) ที่ครั้งหนึ่งระหว่างปฏิบัติภารกิจเกิดพลาดท่าล้มหัวฟาดกับศาลเจ้าที่สุดเฮี้ยน ..หลังจากนั้นเขาก็สัมผัสกับเรื่องประหลาด ทั้งมองเห็นวิญญาณ คุยกับกุมารและนอนข้าง ๆ ผีแม่ม่าย พอนานเข้า หมวดของเรารู้สึกว่ามันไม่ใช่เรื่องปกติ สิ่งที่เห็นอาจไม่มีอยู่จริง ความกลัวจึงผุดขึ้นสมองพร้อมกับเสียงร้องแต๋วแตกยิ่งกว่ากระจั๊วบินมาเกาะคอเสียอีก!
แต่เพราะคนมักว่ากันว่า ยิ่งกลัวสิ่งใดก็ยิ่งเจอสิ่งนั้น คราวนี้หมวดสุดบื้อของเราจึงต้องเข้าพัวพันกับคดีแปลก ๆ ที่ไม่มีตำรวจคนไหนกล้าลืม เพราะต้องมาเจอกับเรื่องพิศวงชวนให้หลับตาปี๋ หมวดโอภาส จึงต้องทำตาเขม็ง เกร็งขาไม่ให้สั่น กลั้นปัสสาวะไม่ให้เล็ด เพื่อปิดคดีให้สำเร็จตามคำสั่งของสารวัตรที่มอบคดีผี ๆ ให้เขาทำเป็นประจำ
ทำคดีผีว่าเสียวไส้ พอต้องมาไขคดีหัวใจ หมวดโอภาส ถึงกับร้องปวดตับ เพราะ บัวขวัญ (หนูนา-หนึ่งธิดา โสภณ) สาวมาดเท่ ทันสมัย ที่ไม่เชื่อเรื่องงมงาย แต่ต้องจำใจมาทำรายการเคเบิลที่ผิดกับตัวตน พ่วงด้วย แก้ม (ต่อพงศ์ กุลอ่อน) ตากล้องที่คิดว่าตัวเองมีญาณพิเศษ บ้าคลั่งไสยศาสตร์ และอยากเจอผีเป็นที่สุด ซึ่งทั้งสองดันตกกระไดพลายโจนต้องมาถ่ายทำการสืบคดีของ หมวดโอภาส จึงต้องมาเจอกับผีตัวเป็น ๆ และหลอกกันจริง ๆ
และงานนี้ยังยากกว่าที่คิดเมื่อมีหมวด จอนนี่ (เผือก-พงศธร จงวิลาส) ตำรวจชื่อฝรั่งแต่ดันหน้าตี๋แถมชอบหลีสาว ๆ และเป็นผู้ที่มีความเชื่อทุกอย่างตรงข้ามกับ หมวดโอภาสหมวดจอนนี่จึงมักสรุปคดีโดยอาศัยหลักการและหลักฐาน ขณะที่ หมวดโอภาส มีผู้ช่วยเป็นไสยศาสตร์ล้วน ๆ จึงไม่ต้องแปลกใจที่บัวขวัญจะปลาบปลื้มหมวดจอนนี่และร้องยี้ใส่หมวดจอมบื้อของเรา

**นักแสดงนำ**
ฉันทวิชช์ ธนะเสวี (เต๋อ) 
 รับบทเป็น หมวดโอภาส ธนะเสวี นายตำรวจหนุ่มผู้ซื่อตรงต่อหน้าที่ เป็นคนดี และมองโลกในแง่ดี ไม่ชอบความรุนแรง มีความสามารถพิเศษโดยการมองเห็นวิญญาณได้
ปรีชญา พงษ์ธนานิกร (ไอซ์) (ซีซั่น 2) 
 รับบทเป็น หมวดเพ็ญแพร พงษ์ธนานิกร ตำรวจสาวผู้กล้าหาญ เข้มแข็ง รอบคอบ แต่ชื่นชอบตุ๊กตาบลายด์ ด้วยดวามเป็นตำรวจเธอจึงแก่น ๆ ห้าว คอยควบคุมการทำงานของหมวดทั้ง 2
หนึ่งธิดา โสภณ (หนูนา) (ซีซั่น 1, รับเชิญ ซีซั่น 2)
 รับบทเป็น บัวขวัญ โสภณ นักข่าวสาวที่คบหาดูใจกับหมวดโอภาสในภาคแรก แต่ได้หายตัวไปในซีซั่นที่ 2 เพราะเธอเป็นนักข่าวเธอจึงสดใส ร่าเริง พูดเก่ง แตกต่างจากหมวดแพรมาก
พงศธร จงวิลาส (เผือก) 
 รับบทเป็น หมวดเจริญ จงวิลาส (หมวดจอห์นนี่) คู่หูของหมวดโอภาส ชอบทำกิริยาเพี้ยน
อดิสรณ์ ตรีสิริเกษม (ปิ๊ง) 
 รับบทเป็น สารวัตรอดิสรณ์ หัวหน้าของหมวดโอภาส 
ต่อพงศ์ กุลอ่อน (ต่อ)
 รับบทเป็น แก้ม ช่างภาพที่มาทำหน้าที่แทนลุงของตนที่ไปบวช ปรากฏตัวในตอน บุญคุณไม่ทดแทน ความแค้นต้องชำระ มีนิสัยเพี้ยน ๆ และมีความเชื่อในเรื่องผีและวิญญาณ
อภิษฎา เครือคงคา (ไอซ์) (ซีซั่น 2)
 รับบทเป็น ริชซี่ ดวง เครือคงคา แฟนสาวของหมวดจอห์นนี่ ปรากฏตัวในซีซั่นที่ 2 ตอน เธอคือ...ริชซี่

**รายชื่อคดี**

**ภาคแรก**

**ภาคสอง**

**แหล่งข้อมูลอื่น**
  เว็บไซต์ทางการของจีทีเอช date=2013-07-10 -  แฟนเพจทางการของจีทีเอช- เรื่องย่อซีรีส์ทั้งหมดจากกระปุกดอตคอม
หมวดหมู่:จีเอ็มเอ็ม ไท หับ
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครโทรทัศน์ไทย
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2554
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2555
หมวดหมู่:อสมท
หมวดหมู่:รายการโทรทัศน์ช่องโมเดิร์นไนน์ทีวี